**2021. gada Dobeles novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Dobeles novada domē tika ievēlēti 19 deputāti. Vēlēšanās piedalījā 6 kandidātu saraksti, kas kopā sastāvēja no 129 kandidātiem.

Vēlēšanās visvairāk balsu ieguva Latvijas Zemnieku savienība (44,19%), bet kopā novada domē iekļuva 5 no 6 sarakstiem. Dobeles novada domes vēlēšanās piedalījās 7 065 vēlētāji jeb 31,68% no balsstiesīgajiem. No vēlēšanu aploksnēm derīgas bija 7 058, bet savu balsi par kādu no sarakstiem atdeva 6 993 vēlētāji. Lai arī vēlēšanās uzvarēja Latvijas Zemnieku savienība ar Andreju Spridzānu, kā pašvaldības vadītāja kandidātu, 2021. gada 1. jūlijā ar 10 balsīm par un 9 balsīm pret priekšsēdētāja amatā tika ievēlēts Edgars Gaigalis.

Vēlēšanu norise
---------------

Dobeles novadā atradīsies 23 vēlēšanu iecirkņi. Annenieku pagastā varēs nobalsot Annenieku pagasta pārvaldē, Auces pilsētā varēs nobalsot Auces novada kultūras centrā, Augstkalnes pagastā varēs nobalsot Augstkalnes bērnudārzā, Auru pagastā varēs nobalsot Auru pagasta pārvaldē un Gardenes pamatskolā, Bēnes pagastā varēs nobalsot Bēnes mūzikas un mākslas skolā, Bērzes pagastā varēs nobalsot Bērzes pagasta pārvaldē, Bikstu pagastā varēs nobalsot Bikstu pagasta pārvaldē, Bukaišu pagastā varēs nobalsot Bukaišu tautas namā, Dobeles pilsētā varēs nobalsot Dobeles mūzikas skolā, Dobeles novada domē un Dobeles pilsētas kultūras namā, Īles pagastā varēs nobalsot Īles pagasta klientu apkalpošanas punktā, Jaunbērzes pagastā varēs nobalso Jaunbērzes pagasta pārvaldē, Krimūnu pagastā varēs nobalsot Krimūnu pamatskolā, Lielauces pagastā varēs nobalsot Lielauces pagasta pārvaldē, Naudītes pagastā varēs nobalsot Naudītes pamatskolā, Penkules pagastā varēs nobalsot Penkules pamatskolā, Tērvetes pagastā varēs nobalsot Tērvetes novada domē un Tērvetes pagasta pārvaldē, Ukru pagastā varēs nobalsot Ukru pagasta klientu apkalpošanas punktā, Vītiņu pagastā varēs nobalsot Vītiņu tautas namā un Zebrenes pagastā varēs nobalsot Zebrenes pagasta pārvaldē, bet Dobeles pagastā un Vecauces pagastā neatradīsies neviens iecirknis.

Oficiālajā vēlēšanu dienā, sestdienā, 5. jūnijā, iecirkņi būs atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēs arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēs nobalsot jebkurā iecirknī, jo vēlētāju noteikšanai tiks izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Dobeles novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Dobeles novada administratīvajā teritorijā 90 dienas pirms vēlēšanu dienas, vai kuriem Dobeles administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Jaunā Vienotība | 22 | Edgars Laimiņš |  |  |  |
| 2 | Latvijas Zemnieku savienība | 22 | Andrejs Spridzāns |  |  |  |
| 3 | Nacionālā apvienība "Visu Latvijai!"—"Tēvzemei un Brīvībai/LNNK" | 22 | Edgars Gaigalis |  |  |  |
| 4 | Latvijas Reģionu apvienība | 22 | Viesturs Reinfelds |  |  |  |
| 5 | KPV LV | 20 | Danute Balčūna |  |  |  |
| 6 | Jaunā konservatīvā partija | 21 | Mārtiņš Brigzna |  |  |

Ievēlētie deputāti
------------------

| **Nr.** | **Deputāts** | **Saraksts** |
| --- | --- | --- |
| 1 | Gints Kaminskis | Latvijas Zemnieku savienība |
| 2 | Dace Reinika |
| 3 | Ģirts Ante |
| 4 | Indra Špela |
| 5 | Aldis Lerhs |
| 6 | Andrejs Spridzāns |
| 7 | Guntis Safranovičš |
| 8 | Ivars Gorskis |
| 9 | Sintija Liekniņa |
| 10 | Edgars Gaigalis | Nacionālā Apvienība |
| 11 | Ainārs Meiers |
| 12 | Linda Karloviča |
| 13 | Ivars Stanga |
| 14 | Viesturs Reinfelds | Latvijas Reģionu apvienība |
| 15 | Andris Povdinskis |
| 16 | Kristīne Briede |
| 17 | Edgars Laimiņš | Jaunā Vienotība |
| 18 | Sanita Olševska |
| 19 | Māris Feldmanis | KPV LV |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «5. jūnijā notiek pašvaldību vēlēšanas». *dobele.lv*. Dobeles novads. 2021. gada 3. jūnijā. Arhivēts no oriģināla, laiks: 2021. gada 5. jūnijā. Skatīts: 2021. gada 5. jūnijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
7. ↑  Latvijas Zemnieku savienība, aplūkots 2021. gada 1. jūlijā
8. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2021. gada 1. jūlijā
9. ↑  Latvijas Reģionu apvienība, aplūkots 2021. gada 1. jūlijā
10. ↑  Jaunā Vienotība, aplūkots 2021. gada 1. jūlijā
11. ↑  KPV LV, aplūkots 2021. gada 1. jūlijā

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |